proxectonos/corpus_dominio_legal_administrativo_tmp huggingface dataset:
LICITACIÓN DAS OBRAS DE REPARACIÓN E MANTEMENTO NA RÚA MARIÑEIRO, PANXÓN
ADMINISTRACIÓN LOCAL — Municipal — Nigrán (Contratos administrativos, 28/02/2018)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2017/197C a) Descrición do obxecto: Reparación e mantemento na rúa Mariñeiro, Panxón b) Prazo de execución (meses): 3 meses. a) Tramitación: Ordinaria. b) Procedemento: Aberto. c) Forma: Concurso. Importe total (euros): 233.348,71 Euros (sen IVE) a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentación de ofertas. a) Clasificación (grupos, subgrupos e categoría): Non se require clasificación. Non obstante, se o propoñente está en posesión de clasificación correspondente ó Grupo G, Subgrupo 6, Categoría 3, estaría exento da xustificación dos requisitos de solvencia económica e financeira así coma dos de solvencia técnica e profesional. a) Data límite de presentación: 26 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). b) Data: décimo día hábil contado a partir do seguinte ó de finalización do prazo de presentación das ofertas. c) Hora: 13:00 horas. Por conta do contratista. No Perfil do Contratante do Concello, na Plataforma de Contratos Públicos de Galicia https://www.contratosdegalicia. gal/consultaOrganismo. jsp? lang=es&ID=800&N=292&OR=292&SORT=2&ORDER=2 O ALCALDE-PRESIDENTE
PUBLICACIÓN INICIAL DA MODIFICACIÓN DA ORDENANZA REGULADORA DA TAXA DE MERCADOS MUNICIPAIS
ADMINISTRACIÓN LOCAL — Municipal — Grove, O (Ordenanzas e Regulamentos, 05/11/2018)

Aprobada inicialmente polo Pleno da Corporación, en sesión celebrada o 29.10.2018, a modificación da ordenanza reguladora da taxa por prestación de servizos nos mercados municipais. En cumprimento do disposto polo artigo 17 do Texto Refundido da Lei Reguladora das Facendas Locais 2/2004, queda exposto ao público o expediente, na Secretaría do Concello, polo prazo de trinta días hábiles, a efectos de exame e reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. O Grove, 30 de outubro de 2.018.- O Alcalde: Jose Cacabelos Rico. Documento asinado dixitalmente á marxe.
APROBACIÓN PROVISIONAL ORDENANZA REGULADORA DOS PREZOS PÚBLICOS POR OCUPACIÓN CON POSTOS EN FESTAS, FEIRAS E ESPECTÁCULOS ORGANIZADOS POLO CONCELLO DE BARRO
ADMINISTRACIÓN LOCAL — Municipal — Barro (Ordenanzas e Regulamentos, 18/06/2018)

O Pleno deste Concello, en sesión ordinaria celebrada o día 31 de maio de 2018, acordou a aprobación provisional da Ordenanza Reguladora dos Prezos Públicos por ocupación con postos en Festas, Feiras e Espectáculos organizados polo Concello de Barro. E en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e o artigo 56 do Real decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de 30 días a contar desde o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://barro.es/gl/sede-electronica.Se transcorrido o devandito prazo non se presentaron reclamacións, considerarase aprobado definitivamente o devandito acordo. DOCUMENTO ASINADO ELECTRÓNICAMENTE
LISTA DEFINITIVA DE ADMITIDOS E EXCLUIDOS, PRAZA AUXILIAR ADMINISTRATIVO
ADMINISTRACIÓN LOCAL — Municipal — Fornelos de Montes (Persoal, oposicións, 03/05/2018)

Para os efectos oportunos publícase que, con esta data, esta Alcaldía ditou o seguinte decreto: “De conformidade co expediente do concurso oposición libre dunha praza pertencente á escala de administración xeral, subescala auxiliar administrativa subgrupo C2, cuxas bases foron aprobadas pola xunta de goberno local en sesión do día 15/12/17, e publicadas no BOP do 28/12/17, e en extracto no DOG do 02/02/18, e no BOE do 21/02/18, data a partir da cal comezou a presentación de solicitudes, que rematou o 13/03/18, consonte co disposto nas bases cuarta, quinta e sexta da convocatoria acordo: 1º.—Declarar admitidos e excluídos definitivamente os seguintes aspirantes: 2º.—Nomear o seguinte tribunal de selección: Presidente: José Mª Santaló Rodríguez. Suplente: Amelia Gamero Vidal Secretario: Mª del Rosario González Sánchez. Suplente: Mónica García Valladares Vocais: Mónica Barreiro Estévez, Elvira Crespo Casal e José Antonio Lorenzo Pérez Suplentes: Luísa Rodríguez Lois, Celia Rodríguez Adán e Mª Begoña Tellado Míguez 3º.—Convocase ao tribunal para comprobar e cualificar os méritos alegados para o día 7 de xuño de 2018, ás 10:00 horas. Así mesmo, convócase aos aspirantes admitidos, para realizar as probas correspondentes ao primeiro exercicio, para o día 7 de xuño de 2018, ás 11:00 horas.” Fornelos de Montes a 20 de abril de 2018 O Alcalde Emiliano Lage Rodríguez
PADRÓN TAXA RECOLLIDA DE LIXO 2º SEMESTRE 2017
ADMINISTRACIÓN LOCAL — Municipal — Ribadumia (Recadación, 14/05/2018)

Por Xunta de Goberno de data 25 de abril de 2018 aprobouse o padrón da taxa de recollida de lixo correspondente ao segundo semestre do ano 2017 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de recollida de lixo correspondente ao segundo semestres do ano 2017 será o comprendido entre o 15 de maio e o 14 de xullo de 2018, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 21 de maio de 2018 O imposto deberá satisfacerse a través das seguintes entidades bancarias: ABANCA, BANCO PASTOR e BANCO SANTANDER Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde – presidente, David José Castro Mougán.
DH. A36.62187. SOLICITUDE DE JOSÉ RAMÓN DAPENA TROITIÑO (EN REPRESENTACIÓN DA COMUNIDADE DE USUARIOS DE GARELLAS), DUN CAUDAL DE AUGA NO LUGAR DE GARELLAS, PARROQUIA DE MILLARADA (SAN AMEDIO), CONCELLO DE FORCAREI
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 06/07/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O manancial cáptase en pozo aros formigón Ø 1,50 m, 1,50 m profundidade. A auga condúcese mediante tubo PE de 1750 m ata depósito formigón 6,51x5,00x2,50 m en pol.46, parc.577. Dende o depósito parte tubo PE Ø 60 mm para distribución ás vivendas da comunidade, que se conectan a este mediante tubos PE Ø 25 mm. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente. Vigo, 13 de xuño de 2018.—O Xefe do Servizo Territorial. P. S. Resoluc. dirección de Augas de Galicia do 20/02/2017, Alberto Bosquet Herreros.
CONCESIÓN DE SUBVENCIÓNS A CLUBS DEPORTIVOS QUE PARTICIPAN EN COMPETICIÓNS FEDERADAS DE ÁMBITO NACIONAL NO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 08/10/2018)

A Xunta de Goberno desta Deputación, na súa sesión ordinaria de 28 de setembro de 2018, adoptou, entre outros, o seguinte acordo: A Deputación de Pontevedra na Xunta de Goberno de 23 de febreiro de 2018 aprobou as bases de subvencións para clubs deportivos da provincia de Pontevedra, sen ánimo de lucro, que participen en competicións federadas de ámbito nacional durante o ano 2018, dirixidas a apoiar a ditos clubs deportivos na súa participación en ligas e competicións oficiáis de ámbito nacional convocadas por organismos ou federacións deportivas galegas ou españolas nas modalidades deportivas con implantación na provincia, publicadas no BOPPO nº 42 de 28 de febreiro de 2018; e fiscalizadas as correspondentes solicitudes polo servizo de Intervención e co seu informe favorable de data 24 de setembro de 2018 e sobre existencia de consignación por un importe de 715.500,00 € con cargo a aplicación orzamentaria 18/340.3410.489.20 do vixente orzamento provincial, a Xunta de Goberno acorda por …………………. “aprobar a concesión de subvencións a 76 clubs deportivos sen ánimo de lucro de ámbito nacional (programa DE_B/18) e que se achegan na seguinte relación, excluíndo deste programa un total de 20 solicitudes por non cumprir coas bases establecidas e que se indican en relación aparte”:
CALENDARIO DO CONTRIBUÍNTE DO CONCELLO DE PONTEVEDRA PARA O EXERCICIO 2019
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 19/12/2018)

Con data 11 de decembro de 2018, pola responsable do Órgano de tesouraría e xestión tributaria (OTXT) do Concello de Pontevedra, aprobouse a seguinte resolución: “Para garantir o cumprimento dos principios de seguridade xurídica, transparencia e accesibilidade respecto dos afectados pola aplicación dos tributos locais, así como dos dereitos do obrigado tributario previstos no artigo 34 da Lei 58/2003, do 17 de decembro, xeral tributaria (LXT), considérase preciso fixar coa debida antelación os prazos para aprobación, exposición pública, recadación en período voluntario de cobro e máis datas de cargo das domiciliacións bancarias que procedan respecto dos tributos de notificación colectiva e devengo periódico, sempre con observancia do disposto no artigo 62.3 da LXT. Fíxase a coincidencia dos prazos de cobro voluntario cos da exposición pública do respectivo padrón, período nunca inferior a dous meses, no que os interesados poderán consultar aqueles datos que lles afecten. Rematado o dito prazo, os interesados poderán interpoñer, dentro do mes natural seguinte e se o estiman pertinente, ou ben, recurso potestativo de reposición ante o órgano que ditou o acto (artigo 14 do texto refundido da Lei reguladora de facendas locais (TRLRFL) aprobado polo Real Decreto Lexislativo 2/2004, do 5 de marzo), ou ben, unha reclamación económico administrativa ante o Tribunal económico administrativo do Concello. Para que este instrumento surta os debidos efectos, realizarase a súa publicación tanto no Boletín Oficial da Provincia de Pontevedra como na Sede Electrónica do Concello de Pontevedra. Atendendo ao exposto, a abaixo asinante, en exercicio das súas atribucións, e de acordo coa proposta formulada polo Servizo de coordinación tributaria Primeiro.- Aprobar o calendario do contribuínte do Concello de Pontevedra para o exercicio 2019, que se achega como anexo, no relativo aos tributos de notificación colectiva e devengo periódico. De acordarse calquera modificación, sempre por motivos de carácter técnico debidamente motivados, estas serán difundidas coa suficiente antelación na Sede Electrónica do Concello de Pontevedra. Segundo.- Ordenar a súa publicación no Boletín Oficial da Provincia de Pontevedra, así como na Sede Electrónica do Concello de Pontevedra para a súa maior difusión.” Pontevedra, a 11 de decembro de 2018. A responsable do OTXT
APROBACIÓN DEFINITIVA DO CRÉDITO EXTRAORDINARIO 01/18
ADMINISTRACIÓN LOCAL — Municipal — Mancomunidade Terras de Deza (Presupostos e cadros de persoal, 23/07/2018)

Transcorrido o prazo de exposición pública da modificación de crédito nº 01/18, na modalidade de crédito extraordinario, sen presentación de reclamación algunha, de acordo co disposto no art.169.1 do Real Decreto Lexislativo 2/2004, do 5 de marzo polo que se aproba o texto refundido da Lei reguladora das facendas locais enténdese definitivamente aprobada, procedéndose a súa publicación consonte ó disposto no art.169.3 do Real Decreto Lexislativo 2/2004 antes citado. De tal xeito o resumo por capítulos do Orzamento Xeral correspondente o exercicio 2018, queda da seguinte maneira: O presidente da Mancomunidade Maria Bernardina Eddy Javier Carrer Fortea
ADXUDICACIÓN E FORMALIZACIÓN DO CONTRATO DA OBRA "ADECUACIÓN PARA A SEGURIDADE E ACCESIBILIDADE DE APARCADOIRO PÚBLICO"
ADMINISTRACIÓN LOCAL — Municipal — Forcarei (Contratos administrativos, 08/05/2018)

a) Organismo: Concello de Forcarei b) Dependencia: Secretaría. c) Núm. Expte.: 1/2018. a) Tipo de Contrato: Contrato de obras. b) Obxecto: “ADECUACIÓN PARA A SEGURIDADE E ACCESIBILIDADE DE APARCADOIRO PUBLICO". a) Tipo de contrato: administrativo b) Tramitación: Ordinaria. c) Procedemento: Negociado sen publicidade. a) Orzamento: 73.445,31€ Base: 60.698,60 € IVE: 12.746,71€ a) Data de adxudicación: 28/02/2018 b) Data de formalización: 14/03/2018 c) Contratista: “CONSTRUCCIONES MIGUEZ XESTOSO, S. L.” d) Nacionalidade: Española. e) Importe adxudicación: 72.840,31 € Base: 60.198,60 € IVE: 12.641,71 € f) Prazo de execución: DOUS MESES g) Prazo de garantía: 1 ano. Forcarei, a 26 de abril do 2018. A alcaldesa, Belén Cachafeiro Anta
DELEGACIÓN DE FUNCIÓNS DO ALCALDE POR AUSENCIA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 22/06/2018)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarme do Concello entre os días 17 e 30 de xuño do corrente, ambos inclusive, substituirame nas funcións da Alcaldía deste Concello a primeira tenente de alcalde Dona Concepción Isolina Somoza Calviño. Rodeiro, a 12 de xuño de 2018 (sinatura dixital). O alcalde Luís López Diéguez
APROBACIÓN INICIAL DA ORDENANZA REGULADORA DAS AXUDAS POR EMERXENCIA SOCIAL
ADMINISTRACIÓN LOCAL — Municipal — Guarda, A (Ordenanzas e Regulamentos, 15/02/2018)

Aprobada inicialmente a Ordenanza municipal reguladora da Emerxencia Social por Acordo do Pleno de data 26.01.2018, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio no BOPPO para que poida ser examinada e presentar as reclamacións que se estimen oportunas. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://aguarda.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. O Alcalde Antonio Lomba Baz Documento asinado dixitalmente
LICITACIÓN SERVIZO AXUDA NO FOGAR
ADMINISTRACIÓN LOCAL — Municipal — Illa de Arousa, A (Contratos administrativos, 25/01/2018)

Por acordo da Xunta de Goberno Local de data29 de decembro de 2017 aprobouse o Pliego de Cláusulas Administrativas Particulares e Prescricións Técnicas que ha de rexer a adxudicación por procedemento aberto mediante a consideración de varios criterios de selección e tramitación ordinaria do servicio de Axuda a Domicilio no Concello de A Illa de Arousa. Anúnciase licitación de acordo coas seguintes prescricións: 1.—Entidade adxudicataria: Concello de A Illa de Arousa.2.—Obxecto do contrato: Prestación do Servicio de Axuda a Domicilio no Concello de A Illa de Arousa.3.—Duración: Dous anos dende a formalización do contrato, prorrogable en unha ou sucesivas prórrogas por dous anos máis.4.—Tramitación, procedemento e forma de adxudicación a) Tramitación: Ordinaria. b) Procedemento: Aberto. c) Forma: Varios criterios de selección.4.—Tipo de licitación: — Precios/hora máximos: 1.—Prestación básica / dependencia.5.—Criterios de valoración A) Oferta económica: 50 PUNTOS B) Número de horas gratuítas (sen coste para o Concello): 10 PUNTOS C) Axudas técnicas: 15 PUNTOS D) Servizos complementarios: 15 PUNTOS E) Estudo sociolóxico: 10 PUNTOS.6.—Garantías a) Provisional: Non se esixe. b) Definitiva: 5% do importe máximo estimado para cada ano.7.—Obtención de documentación e información a) Entidade: Concello de A Illa de Arousa. b) Domicilio: R/ Palmeira nº 25 c) Teléfono: 986.52.70.80 d) Fax: 986.52.87.00 e) Perfil do contratante: ailladearousa. es/contratacion 8.—Requisitos específicos do contratista: Os especificados no pliego de cláusulas administrativas particulares.9.—Variantes: Non se admiten.10.—Presentación de ofertas a) Data límite de presentación: 15 días naturais dende a publicación deste anuncio no Boletín Oficial da Provincia de Pontevedra. b) Documentación a presentar: A especificada no Pliego de Cláusulas Administrativas Particulares. c) Lugar de presentación: Rexistro Xeral do Concello de A Illa de Arousa de luns a venres de 9,00 a 14 horas.11.—Apertura de ofertas: No día indicado no taboleiro de anuncios e perfil do contratante.12.—Gastos: O adxudicatario abonará o importe correspondente ós anuncios de licitación e adxudicación no Boletín Oficial da Provincia, así como os derivados da formalización do contrato, por importe do 0,5% do orzamento de licitación. Na Illa de Arousa, a 04 de xaneiro de 2018. O ALCALDE Asdo. Carlos Iglesias Cores
LICENZA PARA A “AMPLIACIÓN DO CEMITERIO PARROQUIAL DIVINO SALVADOR DE SAIÁNS”, SITO NO LUGAR DE SUIGREXA, PARROQUIA DE SAIÁNS, CO FIN DE REGULARIZAR O CEMITERIO EXISTENTE
ADMINISTRACIÓN LOCAL — Municipal — Moraña (Outros documentos, notificacións e informacións públicas, 20/11/2018)

Solicitada por don ROBERTO SALVADOR MANUEL EULOGIO GRANELL CHEDADI, en representación da PARROQUIA DE SAN SALVADOR DE SAIÁNS, licenza para a “AMPLIACIÓN DO CEMITERIO PARROQUIAL DIVINO SALVADOR DE SAIÁNS”, sito no lugar de Suigrexa, parroquia de Saiáns deste Término Municipal, e co fin de regularizar o cemiterio existente; sométese o expediente a información pública nas oficinas municipais en horario de 9.00 a 14.00 horas, por prazo de VINTE DÍAS HÁBILES, ós efectos de posibles reclamacións e en aplicación do disposto na Disposición adicional primeira do Decreto 151/2014, do 20 de novembro, de sanidade mortuoria de Galizia. Documento asinado electronicamente.
DH. A36.60102, SOLICITUDE DE JOSÉ MANUEL GARCÍA ARCA, EN REPRESENTACIÓN DA CCUU LAMASGALÁN DARRIBA, PARA UN CAUDAL DE AUGA, NO LUGAR DE LAMASGALÁN DE ARRIBA, CONCELLO DE FORCAREI
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/04/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase mediante tubos porosos en dous pozos formigón Ø 1,20, 2,50 m prof. e Ø 1,30 m, 2,30 m prof., comunicados mediante tubo PE Ø 63 mm, 28 m lonx. Dende os pozos segue tubo PE Ø 63 mm ata depósito cemento 17,41x7,00x2,80 m en parc.484, pol.320, que contén 13 depósitos individuais, dos que parten tubos PE Ø 40 mm ata cada unha das vivendas dos comuneiros. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata, para que poida ser examinado por quen o desexe. Vigo, a 15 de marzo de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PADRÓN AGUA 4ºTRIMESTRE DO EXERCICIO 2017
ADMINISTRACIÓN LOCAL — Municipal — Bueu (Recadación, 09/01/2018)

Por decreto da Alcaldía-Presidencia de data 22 de Decembro de 2017 aprobouse o padrón fiscal presentado por AQUALIA do servizo de abastecemento, saneamento e depuración de augas do Concello de Bueu correspondente ó 4º trimestre do exercicio 2017. Por un importe total de CENTO CORENTA E TRES MIL CATROCENTOS CORENTA E SEIS EUROS CON TRINTA E SETE CÉNTIMOS (143.446,37 €), sendo o período voluntario de cobro desde o día 4 de Xaneiro de 2018 ó 7 de Marzo de 2018 ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o prazo de quince días a partir da publicación do anuncio de cobro no Boletín Oficial da Provincia, prazo durante o cal dito Padrón estará á disposición dos interesados no Concello e nas oficinas de Aqualia para que podan examinalo e presentar cantas reclamacións estimen oportunas. Contra o acto de aprobación do Padrón poderá interpoñerse recurso de reposición ante o Alcalde-Presidente no prazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Lei reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. Documento asinado dixitalmente a marxe.
IN407A 2018/277-4, CONCESIÓN A ELÉCTRICA LOS MOLINOS, S. L., DE AUTORIZACIÓN DA OBRA LMTS DE CD PAZOS AO CT PAZOS I.-FASE I (PONTE CALDELAS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/09/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalacións eléctricas que a continuación se describen: Realizouse o trámite de información pública inserindo anuncios no DOG de 22 de xuño de 2018, no BOP de 14 de xuño de 2018, no xornal Faro de Vigo de 11 de xuño de 2018 e no taboleiro de anuncios do concello de Ponte Caldelas. Tamén se notificou individualmente aos titulares dos predios afectados pola instalación, segundo a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que se aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial: Conceder autorización administrativa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Chirica Stepanov, Rosa Matilde e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 27 de agosto de 2018. O xefe territorial Ignacio Rial Santomé
SUBVENCIÓNS CONCEDIDAS POLO SERVIZO DE TURISMO DA DEPUTACION DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 19/01/2018)

De conformidade co establecido no artigo 18 da Lei 38/2003, de 17 de novembro, xeral de subvencións e no artigo 12 da Ordenanza Xeral de Subvencións da Deputación de Pontevedra publícanse as subvencións concedidas e non concedidas no mes de decembro de 2017 polo Servizo de Turismo da Deputación de Pontevedra dentro do programa “subvencións, en concorrencia competitiva, para actuacións e actividades de carácter turístico durante o ano 2017”, aprobadas pola Xunta de Goberno, na súa sesión ordinaria de 29 de decembro de 2017: En Pontevedra, a 10 de xaneiro de 2018 O Deputado delegado de Turismo, por delegación da presidenta segundo RP de 25 de abril de 2016 (RP 2016007829) O Secretario, Santos Héctor Rodríguez Díaz Carlos Cuadrado Romay
DH. A36.57487, SOLICITUDE DE MARÍA DOLORES FILGUEIRA CRESPO, PARA UN CAUDAL DE AUGA, NO LUGAR DAS LEIRAS, PARROQUIA DE BORA, CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/11/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en pozo barrena Ø1,6 m, 17 m prof. e bombéase a través de tubo PE Ø 40 mm ata vivenda na mesma parc. e casa de turismo rural en parc. adxacente (pol.142, parc.223) para uso doméstico e rega de ambas parcelas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 20 de setembro de 2018. O xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
SEGREGACIÓN DO TECOR SAN VERÍSIMO PO-10.153, PARROQUIAS PORTELA E ARCOS CONCELLO DE CUNTIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 14/03/2018)

Margarita Emilia Gavrilut Antorrena con DNI XXXXXXXXX como representante do Tecor Cuntis, con matrícula PO-10.065, solicita ao Departamento Territorial da Consellería de Medio Ambiente e Ordenación do Territorio de Pontevedra a segregación do Tecor San Verísimo matrícula PO-10.153, de fincas particulares das parroquias de Portela e Arcos, no Concello de Cuntis, consonte ao artigo 16 da Lei 13/2013 de Caza de Galicia (DOG núm.4 do 08/01/2014). Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA – na rúa Fernández Ladreda 43-2º andar, en Pontevedra, durante o prazo de UN MES, contado a partir da data da publicación deste edicto, para que poidan formular as alegacións que estimen oportunas. O que se fai público en virtude do disposto no artigo 15.2 da citada Lei de Caza. Pontevedra, a 1 de marzo de 2018. Sinatura electrónica. O xefe Territorial José Manuel González González
RESOLUCIÓN DE ALCALDÍA DE 28/03/2018 DE MODIFICACIÓN DE DELEGACIÓN DE COMPETENCIAS NA XGL
ADMINISTRACIÓN LOCAL — Municipal — Tui (Outros documentos, notificacións e informacións públicas, 12/04/2018)

Con data 28 de marzo de 2018 o Sr. Alcalde-Presidente ditou a resolución que, a continuación, se transcribe literalmente: Mediante a Resolución 1361-2017 de data 19/10/2017, esta Alcaldía resolveu nomear aos concelleiros que forman parte da Xunta de Goberno Local, establecendo a periodicidade, día e hora das sesións ordinarias da mesma, así como as competencias que neste órgano se delegan. Así mesmo, mediante a Resolución 0161-2018 de data 14/02/2018, esta Alcaldía resolveu modificar os días de celebración das sesións ordinarias da Xunta de Goberno Local. Considerando que para unha maior operatividade na xestión dos contratos menores é conveniente que sexa o Alcalde quen manteña as competencias relativas aos mesmos, que lle atribúe a D. A. 2ª da Lei 9/2017, do 8 de novembro, de Contratos do Sector Público. Considerando así mesmo, que é preciso rectificar na Resolución 1361-2017 da data o punto terceiro apartado 1º relativo á competencia delegada na Xunta de Goberno Local de outorgamento de licenzas urbanísticas, por canto nela se fai referencia á anterior Lei 9/2002, de 30 de decembro, do solo de Galicia. En virtude de todo o anterior, é polo que, de conformidade co recollido no artigo 112 do Real Decreto 2568/1986, de 23 de novembro, polo que se aproba o Regulamento de Organización, Funcionamento e Réxime xurídico das Corporacións Locais, esta Alcaldía, RESOLVE: PRIMEIRO.-Rectificar o punto TERCEIRO, apartado 1º da Resolución 1361-2017 de data 19/10/2017, que terá o seguinte tenor literal: 1º.- O outorgamento de todas as licenzas urbanísticas, que deban concederse con carácter previo, de acordo co previsto na Lei 2/2016 do 10 de febreiro do solo de Galicia. SEGUNDO.-Modificar o punto TERCEIRO, apartado 3º da Resolución 1361-2017 de data 19/10/2017, no senso de delegar na Xunta de Goberno Local as competencias que en materia de contratación veñen atribuídas ao Alcalde na Disposición Adicional Segunda da Lei 9/2017 de 8 de novembro de Contratos do Sector Público, agás as relativas aos contratos menores, que se manterán como competencia da Alcaldía. TERCEIRO.- Manter, no non afectado pola presente resolución, as resolucións de Alcaldía de datas 19/10/2017 (nº 1361/2017) e 14/02/2018 (nº 0161/2018). CUARTO.- A presente Resolución terá efectividade dende o día seguinte á súa sinatura, sen prexuízo da súa publicación no Boletín Oficial da Provincia e no Taboleiro de anuncios do Concello. QUINTO.-Notificar persoalmente a presente resolución aos Concelleiros membros da Xunta de Goberno Local e remitir está Resolución ao Boletín Oficial da provincia de Pontevedra e ao Taboleiro de Anuncios do Concello para a súa publicación. SEXTO.-Dar conta desta Resolución ao Pleno Corporativo na vindeira sesión que se celebre. O que se publica para coñecemento e efectos. Tui, documento asinado dixitalmente á marxe. O alcalde Carlos Vázquez Padín
ACORDO PLENARIO DE RECTIFICACIÓN DO INVENTARIO DE BENS MUNICIPAL DO CAMIÑO DENOMINADO “CAMIÑO DE OS AMADOS A VOLTA” EN PEITIEIROS, EXPEDIENTE 731/2017
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 26/06/2018)

O pleno da Corporación, en sesión desenvolvida o día 18.01.2018, adoptou o seguinte acordo: Primeiro: Declarar concluso o expediente de investigación do camiño denominado “Camiño de os Amados a Volta” situado en Amados, parroquia de Peitieiros, declarando o carácter público na súa totalidade. Segundo: Rectificar o erro advertido no inventario en relación a un tramo do “Camiño de os Amados a volta”, situado en Amados, parroquia de Peitieiros, do xeito indicado no plano e na ficha elaborada polo arquitecto municipal… Terceiro: Dálle traslado do presente acordo a cantos interesados houbese no procedemento. Cuarto: Publicar o presente acordo no BOP e na web municipal cos recursos que procedan, a efectos de coñecemento xeral”. Este acordo exponse ao público estando o correspondente expediente administrativo a disposición dos interesados no Departamento de Urbanismo. O acordo transcrito é definitivo en vía administrativa e contra o mesmo pode interpoñer, potestativamente, RECURSO DE REPOSICIÓN ante o órgano que o ditou no prazo DUN MES, ou ben RECURSO CONTENCIOSO ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábil o desta publicación. Gondomar, a 8 de xuño de 2018. (Documento asinado dixitalmente á marxe). O concelleiro delegado de Urbanismo, Patrimonio e Dereito á Vivenda Por delegación de sinatura por Resolución da Alcaldía do día 19.01.2017 Xosé Antonio Araújo Quintas
CONVOCATORIA PARA A CONTRATACIÓN LABORAL TEMPORAL DUN TÉCNICO DE TURISMO
ADMINISTRACIÓN LOCAL — Municipal — Mondariz-Balneario (Persoal, oposicións, 15/05/2018)

Mediante resolución da Alcaldía do día 3 de maio de 2018 acordouse aproba-las bases e a convocatoria para a contratación laboral temporal (tres meses) dun técnico de turismo. Estas están a disposición dos interesados na páxina web do concello (www.mondarizbalneario.es) e nas súas oficinas. Polo presente ábrese un prazo de 10 días naturais, a partir do seguinte ó da publicación deste anuncio no BOP, para presentar as solicitudes e demais documentación requirida no Rexistro Xeral do Concello ou ben mediante calquera das formas establecidas no artigo 16.4 da Lei 39/2015, de 1 de outubro, do procedemento administrativo común das administracións públicas. Os sucesivos anuncios desta convocatoria, cando procedan de conformidade coas bases, publicaranse no taboleiro de anuncios do Concello e na súa páxina web. Mondariz Balneario, 3 de maio de 2018 O alcalde Asdo.: José Antonio Lorenzo Rodríguez
APROBACIÓN INICIAL MODIFICACIÓN DA ORDENANZA FISCAL Nº 21 REGULADORA DO IMPOSTO DE BENS INMOBLES
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 01/02/2018)

O Pleno do Concello en sesión ordinaria de 22 de de decembro de 2017 acordou aprobar inicialmente a modificación da Ordenanza Fiscal nº 21 Reguladora do Imposto sobre Bens Inmobles do Concello de Salceda de Caselas. De conformidade co establecido no art.17 do RD Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese a exposición pública o expediente durante o prazo de 30 días hábiles mediante anuncio no Taboleiro de Anuncios do Concello e no Boletín Oficial da Provincia (BOP). O prazo comezará a computarse dende o día seguinte ao de publicación deste anuncio no BOP de Pontevedra. Durante o prazo de exposición pública os interesados poderán examinar o expediente no departamento de Intervención do Concello e presentar as reclamacións que estimen oportunas. Para o caso de non formularse reclamación ningunha, entenderase definitivamente aprobada a modificación sen necesidade de novo acordo; procedendo á publicación no BOP da elevación a definitivo e do texto de modificación da ordenanza. DOCUMENTO ASINADO ELECTRONICAMENTE
DELEGACIÓN DE SINATURA DE TRASLADOS DOS ACORDOS ADOPTADOS POLA XUNTA DE GOBERNO LOCAL POR PARTE DO CONCELLEIRO SECRETARIO.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/08/2018)

O Concelleiro de Goberno delegado da área de Contratación e Facenda, o día 26.07.2018, ditou a seguinte resolución: “Delegación de sinatura de traslados dos acordos adoptados pola Xunta de Goberno Local por parte do Concelleiro Secretario. Por Decreto do Alcalde de data 13.06.2015 nomeouse ao concelleiro, membro da Xunta de Goberno Local, don Raimundo González Carballo, como secretario da Xunta de Goberno Local, quen asume as funcións establecidas na normativa reguladora de réxime local. Considerando que o artigo 12 de Lei 40/2015, de réxime xurídico do sector público e do procedemento administrativo común establece que se poderá delegar a firma das resolucións e dos actos administrativos e o disposto no artigo 126 da Lei 7/1985 en canto a regulación da secretaría da Xunta de Goberno Local e as funcións do órgano de apoio, así como o Regulamento orgánico do goberno e da administración do Concello de Pontevedra que establece que son funcións encomendadas ao concelleiro-secretario da Xunta de Goberno Local o traslado dos seus acordos, Primeiro.— Delegar no Secretario de Administración municipal, como órgano de apoio á Xunta de Goberno Local e ao seu secretario, a sinatura dos traslados dos acordos adoptados por este órgano de goberno municipal, calquera que sexa o ámbito do acordo adoptado e sen prexuízo das delegacións efectuadas para estes efectos nas correspondentes xefaturas de servizo que tramitan os procedementos administrativos cuxa resolución se somete á consideración deste órgano colexiado. Segundo.— A presente delegación será tamén efectiva no suposto de que a secretaría da Xunta de Goberno Local, sexa exercida por suplencia nos casos de ausencia do seu titular. Terceiro.— Dar traslado da presente resolución ao funcionarios afectado, para o seu coñecemento e cumprimento.” O que se fai público para xeral coñecemento e oportunos efectos. Pontevedra, á data da sinatura, O Concelleiro de goberno da área de Contatación e Facenda.
EXPOSICIÓN PÚBLICA DA CONTA XERAL 2017
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 20/11/2018)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2017, por un prazo de quince días, durante os cales e oito máis, os quen se estimen interesados poderán presentar reclamacións, reparos ou observacións que teñan por convenientes. O Alcalde Asdo.: Arturo Grandal Vaqueiro
APROBACIÓN CONTA XERAL 2017
ADMINISTRACIÓN LOCAL — Municipal — Tomiño (Presupostos e cadros de persoal, 12/07/2018)

Formulada e rendida a Conta Xeral, correspondente o exercicio económico de 2017 deste Concello, e informada favorablemente pola Comisión Especial de Contas, na súa sesión de 28 de maio de 2018; exponse ó público na Intervención desta entidade cos documentos que a xustifican, por prazo de 15 días hábiles, contados a partires do seguinte ó da publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A Alcaldesa. Documento firmado dixitalmente ao marxe.
APROBACIÓN DEFINITIVA EXPEDIENTES DE MODIFICACIÓN DE CRÉDITOS NÚM.12-P/2018
ADMINISTRACIÓN LOCAL — Municipal — Lalín (Presupostos e cadros de persoal, 11/10/2018)

Esgotado o prazo de exposición ao público dos expedientes de modificación de créditos-Crédito Extraordinario e Suplemento de Crédito Nº 12-P/2018 (Expte.3953/2018) aprobado polo Pleno desta Corporación en sesión celebrada o día 27 de xullo do presente ano, o Crédito Extraordinario e Suplemento de Crédito Nº 13-P/2018 (Expte.4368/2018) e o de Crédito Extraordinario e Suplemento de Crédito Nº 14-P/2018 (Expte 4350/2018) aprobados polo Pleno desta Corporación en sesión celebrada o día 31 de agosto do presente ano sen que lle conste á Intervención que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 5 de outubro de 2018 O Alcalde, DOCUMENTO ASINADO DIXITALMENTE
LICITACIÓN DO SERVIZO DE APERTURA E ATENCIÓN A OS USUARIOS NO PUNTO LIMPO
ADMINISTRACIÓN LOCAL — Municipal — Porriño, O (Contratos administrativos, 22/03/2018)

Por acordo da Xunta de Goberno Local de data 02.03.18, foron aprobados os pregos que han de rexer na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 262/2018 a) Descrición do obxecto: servizo de apertura e atención aos usuarios do punto limpo. b) Prazo de execución: 2 anos (con posibilidade de prórroga de 2 anos) CPV: 90511200 a) Tramitación: ordinaria. b) Procedemento: aberto. c) Contrato reservado a centros especiais de emprego. a) Orzamento: 64.073,37€(52.953,20e máis 11.120,17€ en concepto de IVE) 5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 05 de marzo de 2018. A Alcaldesa. Celia Pilar Alaejos Amal
APROBACIÓN DEFINITIVA DA MODIFICACIÓN DA ORDENANZA MUNICIPAL DO SERVIZO DE TAXI NA CIDADE DE VIGO
ADMINISTRACIÓN LOCAL — Municipal — Vigo (Ordenanzas e Regulamentos, 24/09/2018)

O Pleno do Excmo. Concello de Vigo, adoptou, na sesión ordinaria de data 5 de setembro de 2018, o seguinte acordo de modificación da Ordenanza municipal reguladora do servizo de taxi na cidade de Vigo, de 9 de febreiro de 2015: En relación coas alegacións presentadas pola Asociación Elite Taxi Vigo e Asociación Corporación do Taxi proponse o seguinte: Modificar o apartado e) coa seguinte redacción: Engadir no parágrafo segundo: Engadir no parágrafo número 17 o seguinte texto: Suprimir no parágrafo primeiro “o B. T. P. “ O parágrafo primeiro queda redactado co seguinte texto: “Para a obtención de permiso municipal de condutor de taxi, o Concello convocará as probas necesarias como mínimo dúas veces ao ano, a non ser que haxa circunstancias que motiven a non convocatoria das probas ou que fagan necesaria a convocatoria cunha periodicidade maior. Así mesmo poderán celebrarse probas de aptitude para a obtención do permiso municipal do condutor cando as circunstancias o requiran.” Engadir un parágrafo entre o segundo e o terceiro co seguinte texto: Substituír o contido do apartado g) polo seguinte texto: Engadir un apartado n) Publicar o presente acordo de modificación de Ordenanza Municipal Reguladora do Servizo de Taxi no Boletín Oficial da Provincia de Pontevedra, modificación que entrará de conformidade co establecido nos Artigos 70.2 e 65.2 da Lei 7/1985 de 2 de abril de 1985 aos quince días hábiles da súa publicación.
RECTIFICACIÓN NA CONVOCATORIA DE SELECCIÓN DUNHA PRAZA DE ADMINISTRATIVO
ADMINISTRACIÓN LOCAL — Municipal — Covelo (Persoal, oposicións, 23/05/2018)

Advertido erro material nas Bases e Convocatoria de Oposición Libre para a provisión en réxime de interinidade dunha praza de funcionario de Administración Xeral, Subescala Administrativo, no Concello de Covelo, faise constar que na Base 8ª “Presentación de Instancias”, o número de Fax ó que hai que remitir unha copia da instancia no caso de que se presentase en lugar distinto do rexistro xeral desde Concello é o 986/650131, e non o 988/493100 como por error se consignou. Covelo, na data que figura na marxe O ALCALDE Asdo. Juan Pablo Castillo Amigo
DEPÓSITO DE MODIFICACIÓN ESTATUTARIA DA ASOCIACIÓN DE EMPRESARIOS DE MOS–AEMOS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 22/10/2018)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 5 de outubro de 2018, por Manuel Castro Álvarez, en calidade de presidente da ASOCIACIÓN DE EMPRESARIOS DE MOS–AEMOS, documentación sobre depósito de modificación estatutaria desta asociación, acordada en Asemblea Xeral Ordinaria, celebrada o 26/09/2018. A modificación afecta aos seguintes artigos: 1, 2, 4, 5, 9, 11, 12, 13, 14, 15, 16, 17, 18, 19, 20, 22, 25, 26, 27, 28, 29, 31, 35, 40, 41, 45, 46 e 50. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, a 8 de outubro de 2018. O xefe territorial Ignacio Rial Santomé